Oficialusis leidinys L 079 , 26/03/2003 p. 0006 - 0013



Komisijos direktyva 2003/19/EB 2003 m. kovo 21 d. iš dalies keičianti Europos Parlamento ir Tarybos direktyvą 97/27/EB dėl tam tikrų kategorijų motorinių transporto priemonių ir jų priekabų masės ir matmenų siekiant suderinti su technikos pažanga (tekstas svarbus EEE) EUROPOS BENDRIJŲ KOMISIJA, atsižvelgdama į Europos Bendrijų steigimo sutartį, atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo [1] su paskutiniais pakeitimais, padarytais Komisijos direktyva 2001/116/EB [2], ypač į jos 13 straipsnio 2 dalį, kadangi: (1) 1997 m. liepos 22 d. Europos Parlamento ir Tarybos direktyva 97/27/EB dėl tam tikrų kategorijų motorinių transporto priemonių ir jų priekabų masės ir matmenų, iš dalies keičianti Direktyvą 70/156/EEB [3] su pakeitimais, padarytais Direktyva 2001/85/EB [4], yra viena iš atskirų direktyvų, galiojančių pagal Direktyvoje 70/156/EEB nustatytą EK tipo patvirtinimo tvarką. Todėl Direktyvos 70/156/EEB nuostatos dėl transporto priemonių sistemų, sudėtinių dalių ir atskirų techninių vienetų galioja Direktyvai 97/27/EB. (2) Atsižvelgiant į sukauptą patirtį taikant Direktyvą 97/27/EB, būtina pakeisti ir tiksliau apibrėžti tam tikras, joje esančias nuostatas siekiant užtikrinti, kad ji vienodai būtų aiškinama visose valstybėse narėse. (3) 1996 m. liepos 25 d. Tarybos direktyva 96/53/EB, nustatanti tam tikrų Bendrijoje nacionaliniam ir tarptautiniam vežimui naudojamų kelių transporto priemonių didžiausius leistinus matmenis ir tarptautiniam vežimui naudojamų kelių transporto priemonių didžiausią leistiną masę [5] su pakeitimais, padarytais Europos Parlamento ir Tarybos direktyva 2002/7/EB [6], padidina tam tikrų motorinių transporto priemonių leistinus matmenis, ypač didžiausią leistiną autobusų ir tolimojo susisiekimo autobusų ilgį. Būtina atitinkamai pakeisti Direktyvos 97/27/EB reikalavimus, kad pagal EB transporto priemonių tipo patvirtinimo tvarką būtų patvirtintas didžiausias leistinas ilgis. (4) Šioje direktyvoje numatytos priemonės atitinka Direktyva 70/156/EEB įkurto Derinimo su technikos pažanga komiteto nuomonę, PRIĖMĖ ŠIĄ DIREKTYVĄ: 1 straipsnis Direktyvos 97/27/EB I ir IV priedai pakeičiami šios direktyvos priede nustatyta tvarka. 2 straipsnis 1. Nuo 2003 m. spalio 1 d., jei transporto priemonės atitinka Direktyvos 97/27/EB su pakeitimais, padarytais šia direktyva, reikalavimus, valstybės narės dėl masės ir matmenų negali: a) nesuteikti EK tipo patvirtinimo arba nacionalinio tipo patvirtinimo M2, M3, N arba O kategorijos motorinių transporto priemonių tipui; b) atsakyti nustatyti registracijos (eksploatavimo) masę IV priede nustatyta tvarka (jeigu reikia) M2, M3, N arba O kategorijos motorinių transporto priemonių tipui; arba c) uždrausti registruoti tokias transporto priemones, jas pardavinėti arba eksploatuoti. 2. Nuo 2003 m. spalio 1 d. valstybės narės nesuteikia EK tipo patvirtinimo arba gali atsisakyti suteikti nacionalinį tipo patvirtinimą M2, M3, N arba O kategorijos motorinių transporto priemonių tipui dėl masės ir matmenų, jeigu nesilaikoma Direktyvos 97/27/EB su pakeitimais, padarytais šia direktyva, reikalavimų. 3 straipsnis Ši direktyva nepanaikina jokių Direktyva 97/27/EB remiantis suteiktų patvirtinimų ir neužkerta kelio pratęsti tokius patvirtinimus direktyvos, pagal kurią jie buvo suteikti, nustatyta tvarka. 4 straipsnis Jungtinė Karalystė ir Portugalija savo teritorijoje nuo 2005 m. kovo 9 d. gali atsisakyti suteikti transporto priemonės tipo patvirtinimą arba uždrausti parduoti, registruoti, eksploatuoti arba naudoti transporto priemonę, arba gali laikyti jos atitikties liudijimą negaliojančiu, kaip apibrėžta Direktyvos 70/156/EEB 7 straipsnio 1 dalyje, jei transporto priemonė neatitinka Direktyvos 96/53/EB 8 straipsnio a dalyje nustatytų manevringumo kriterijų. 5 straipsnis 1. Valstybės narės patvirtina įstatymus ir kitus teisės aktus, kurie, įsigalioję vėliausiai iki 2003 m. rugsėjo 30 d., įgyvendina šią direktyvą. Apie tai jos nedelsdamos praneša Komisijai. Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus. 6 straipsnis Ši direktyva įsigalioja dvidešimtą dieną po jos paskelbimo Europos Bendrijų oficialiajame leidinyje. 7 straipsnis Ši direktyva skirta valstybėms narėms. Priimta Briuselyje, 2003 m. kovo 21 d. Komisijos vardu Erkki Liikanen Komisijos narys [1] OL L 42, 1970 2 23, p. 1. [2] OL L 18, 2002 1 21, p. 1. [3] OL L 233, 1997 8 25, p. 1. [4] OL L 42, 2002 2 13, p. 1. [5] OL L 235, 1996 9 17, p. 59. [6] OL L 67, 2002 3 9, p. 47. -------------------------------------------------- PRIEDAS DIREKTYVOS 97/27/EB I IR IV PRIEDAI IŠ DALIES KEIČIAMI TAIP: A. I priedas iš dalies keičiamas taip: 1. 2 skirsnyje po antrašte įterpiama: "Direktyvos 70/156/EEB I priede (įskaitant išnašas) ir II priede nustatyti sąvokų apibrėžimai taikomi šioje direktyvoje." 2. 2 skirsnio 4 straipsnio 1 dalis keičiama taip: a) šeštoji ir septintoji įtraukos keičiamos taip: "— netiesioginio vaizdo veidrodžiai ir kitos priemonės, — pagalbinės stebėjimo priemonės," b) dešimtoji, vienuoliktoji ir dvyliktoji įtraukos keičiamos taip: "— laipteliai ir turėklai, — rankenų gumos ir panaši įranga, — gerai veikiančios kėlimo platformos, rampos ir kita įranga, neviršijanti 300 mm, jeigu transporto priemonės apkrovimas nėra didinamas;" c) pridedamos keturioliktoji ir penkioliktoji įtraukos: "— elektra varomų transporto priemonių kranų strėlės, — išorinis saulės skydelis." 3. 2 skirsnio 4 straipsnio 2 dalis keičiama taip: a) septintoji įtrauka keičiama taip: "— netiesioginio vaizdo veidrodžiai ir kitos priemonės," b) pridedamos vienuoliktoji ir dvyliktoji įtraukos: "— pagalbinės stebėjimo priemonės, — autobusų ir tolimojo susisiekimo autobusų įtraukiamos šoninės valdymo priemonės, skirtos naudoti valdomų autobusų sistemose, jei jos nėra įtrauktos." 4. 2 skirsnio 4 straipsnio 3 dalis keičiama taip: "— pakelti pantografai arba kranų strėlės." 5. 2 skirsnio 4 straipsnio 4 dalies antroji įtrauka keičiama taip: "— 2 skirsnio 4 straipsnio 1 dalyje nurodytos priemonės". 6. 2 skirsnio 5 straipsnis keičiamas taip: "2.5. "Gerai veikiančios transporto priemonės masė" – tai Direktyvos 70/156/EEB I priedo 2 skirsnio 6 straipsnyje nurodyta masė." 7. 2 skirsnio 6 straipsnyje antrasis sakinys pakeičiamas taip: "Transporto priemonės kategorija nustatoma Direktyvos 70/156/EEB II priede nustatyta tvarka." 8. 2 skirsnio 7 straipsnis, 2 skirsnio 8 straipsnis ir 2 skirsnio 9 straipsnis pakeičiami taip: "2.7. "Didžiausia techniškai leistina ašiai tenkanti masė (m)" – tai masė, atitinkanti maksimalią leistiną vertikalią apkrovą, kuria ašis veikia kelio paviršių, atsižvelgiant į transporto priemonės ir ašies konstrukciją bei transporto priemonės gamintojo pateiktą informaciją. N1 kategorijos transporto priemonėse didžiausią techniškai leistiną masę, tenkančią galinei (-ėms) ašiai (-ims), galima viršyti ne daugiau nei 15 %, o didžiausios techniškai leistinos transporto priemonės krūvio masės negalima viršyti daugiau nei 10 % arba 100 kg (apskaičiavus taikomas mažesnis svoris), ir tai taikoma tik vilkikams, jei jų važiavimo greitis ne didesnis nei 80 km/h. Transporto priemonės gamintojas nurodo tokius greičio apribojimus ir kitas eksploatacijos sąlygas savininko instrukcijoje. 2.8. "Didžiausia techniškai leistina ašių grupei tenkanti masė (μ)" – tai masė, atitinkanti maksimalią leistiną vertikalią apkrovą, kuria ašių grupė veikia kelio paviršių, atsižvelgiant į transporto priemonės ir ašių grupės konstrukciją bei transporto priemonės gamintojo pateiktą informaciją. 2.9. "Velkamoji masė"– tai visa apkrova, kuria velkamos (-ų) transporto priemonės (-ių) ašis (-ys) veikia kelio paviršių." 9. 2 skirsnio 11 straipsnis pakeičiamas taip: "2.11. "Didžiausia techniškai leistina masė, tenkanti transporto priemonės sujungimui" – tai masė, atitinkanti didžiausią leistiną, sujungimui tenkančią statinę vertikalią apkrovą atsižvelgiant į transporto priemonės konstrukciją ir (arba) sukabintuvą bei gamintojo pateiktą informaciją. Remiantis sąvokos apibrėžimu į šią masę neįskaičiuojama transporto priemonės sujungimo įrenginio masė." 10. 2 skirsnio 13 straipsnis pakeičiamas taip: "2.13. Didžiausia techniškai leistina kombinacijos masė (MC) – tai gamintojo nurodyta bendra motorinės transporto priemonės ir priekabos (-ų) kombinacijos masė. Maksimali techniškai leistina priekabos ašiai tenkanti masė turi būti naudojama vietoj maksimalios techniškai leistinos krūvio masės M, kai sąstatas sudarytas iš puspriekabių ir priekabų su centrine ašimi." 11. 2 skirsnio 19 straipsnis pakeičiamas taip: "2.19. "Transporto priemonės tipas" – tai transporto priemonės, kurios nuo kitų nesiskiria šiais esminiais požymiais: - gamintojas, - esminiai konstrukcijos ir dizaino požymiai, pavyzdžiui: - M2 ir M3 kategorijų transporto priemonės: - važiuoklė (kėbulas), vienas (du) aukštai, standusis (lankstinis) sujungimas (akivaizdūs, esminiai skirtumai), - ašių skaičius, - N kategorijos transporto priemonės: - važiuoklė (dugnas) (akivaizdūs ir esminiai skirtumai), - ašių skaičius, - O kategorijos transporto priemonės: - važiuoklė (kėbulas), (akivaizdūs ir esminiai skirtumai), dviašė priekaba (puspriekabė, priekaba su centrine ašimi), - stabdymo sistema: nesustabdyta, inertiška, tolydi, - ašių skaičius. Šiame skirsnyje nelaikomi svarbiausiais konstrukcijos ir dizaino aspektai, ypač važiuoklės bazė, ašių dizainas, stabdymas, vairavimas, padangos ir atitinkamos ašių stabdžių valdymo sistemos modifikacijos, redukcinių vožtuvų papildymas arba slopinimas dėl traktorių su puspriekabėmis ir sunkvežimių konfigūracijų, įranga susijusi su važiuokle (pvz., variklis, kuro bakai, pavarų dėžė)." 12. 7 skirsnio 2 straipsnis pakeičiamas taip: "7.2. Matmenų matavimas Bendras ilgis, plotis ir aukštis matuojami remiantis 2 skirsnio 4 straipsnio nuostatomis dėl 3 skirsnio 3 straipsnyje nustatyta tvarka užregistruotos (-ų), gerai veikiančios (-ių) transporto priemonės (-ių). Jeigu nustatyti matmenys daugiau nei 1 % skiriasi nuo gamintojo pateiktų tipo atitinkamų techninių konfigūracijų, nustatyti matmenys naudojami toliau pateikiamuose reikalavimuose, ir tada techninė tarnyba gali, jeigu būtina, papildomai išmatuoti kitas, 3 skirsnio 3 straipsnyje nustatyta tvarka neužregistruotas transporto priemones. Tačiau negalima viršyti Direktyvos 96/53/EB I priede nurodytų ribinių verčių." 13. 7 skirsnio 4 straipsnio 2 dalies 5 pastraipa ir 7 skirsnio 4 straipsnio 2 dalies 5 pastraipos 1 punktas pakeičiamas taip: "7.4.2.5. Kai transporto priemonė pakrauta M kategorijoje nurodyta mase bet kurioje iš 7 skirsnio 4 straipsnio 2 dalies 5 pastraipos 1 punkte ir 7 skirsnio 4 straipsnio 2 dalies 5 pastraipos 2 punkte nurodytų situacijų, masė, atitinkanti "i" ašiai tenkančią apkrovą neturi viršyti šiai ašiai tenkančios masės Mi, o masė, atitinkanti vienai šiai arba ašių grupei "j" tenkančią apkrovą, neturi viršyti masės μj. 7.4.2.5.1. Vienodas masės paskirstymas – tai gerai veikianti M kategorijos mase pakrauta transporto priemonė, kurioje 75 kg tenka kiekvienai keleivio vietai, naudingoji apkrova vienodai paskirstyta prekių pervežimui skirtame plote." 14. 7 skirsnio 4 straipsnio 2 dalies 5 pastraipos 1 punkto 1 papunktis ir 7 skirsnio 4 straipsnio 2 dalies 5 pastraipos 1 punkto 2 papunktis panaikinami. 15. 7 skirsnio 4 straipsnio 2 dalies 5 pastraipos 2 punktas pakeičiamas taip: "7.4.2.5.2. Jeigu masė paskirstoma netolygiai (nevientisa apkrova), gamintojas turi nurodyti kraštutines leistinas galimas padėtis nuo naudingosios apkrovos ir (arba) kėbulo, ir (arba) įrangos, arba vidinių detalių svorio centro (pavyzdžiui, nuo 0,50 m iki 1,30 m į priekį nuo pirmosios galinės ašies), gerai veikiančioje transporto priemonėje, kurioje 75 kg tenka kiekvienai keleivio vietai ir kuri pakrauta M kategorijos mase." 16. Panaikinama nuo 7 skirsnio 4 straipsnio 2 dalies 5 pastraipos 2 punkto 1 papunkčio iki 7 skirsnio 4 straipsnio 2 dalies 5 pastraipos 3 punkto 2 papunkčio. 17. 7 skirsnio 4 straipsnio 3 dalies 2 pastraipa pakeičiama taip: "7.4.3.2. Gerai veikiančios transporto priemonės masė, Q masė, padauginta iš sėdinčių ir stovinčių keleivių skaičiaus, WP, B ir BX masės, kaip 7 skirsnio 4 straipsnio 3 dalies 3 pastraipos 1 punkte, ir techniškai leistina didžiausia sujungimo masė, jei sujungimas įtaisytas gamintojo, – visos kartu neviršija masės M." 18. 7 skirsnio 4 straipsnio 3 dalies 3 pastraipos 1 punktas pakeičiamas taip: "7.4.3.3.1. Gerai veikianti transporto priemonės yra pakrauta: mase, atitinkančia sėdinčių keleivių skaičių P, sudarantį masę Q; mase, atitinkančia stovinčių keleivių skaičių SP, sudarantį masę Q, tolygiai paskirstytą stovintiems keleiviams skirtame plote S1; tam tikrais atvejais mase WP, tolygiai apskirstyta kiekviename, asmens su negalia vežimėliui skirtame plote; B (kg) lygia mase, tolygiai paskirstyta bagažo skyriuose; BX (kg) lygia mase, tolygiai paskirstyta plote ant stogo, kuris pritaikytas bagažo gabenimui, kur: P – sėdimų vietų skaičius. S1 – stovintiems keleiviams skirtas plotas. III arba B klasių transporto priemonėse S1 = 0. Gamintojo nurodyta SP neturi viršyti S1/Ssp vertės, kur Ssp yra įprastinis, vienam stovinčiam keleiviui skiriamas plotas, nurodytas toliau esančioje lentelėje. WP (kg) yra asmenų su negalia vežimėliams skirtų vietų skaičius padaugintas iš 250 kg, t. y. vežimėlio ir jo vartotojo masės. Gamintojo nurodyta B (kg) skaitmeninė vertė turi būti ne mažesnė nei 100 × V. Tai apima bagažo skyrius arba regztis bagažui, kurios gali būti pritvirtintos transporto priemonės išorėje. V yra bendra bagažo skyrių apimtis kubiniais metrais. Patvirtinant I arba A klasės transporto priemonę, neatsižvelgiama į tik iš transporto priemonės išlipus prieinamų bagažo skyrių apimtį. Gamintojo nurodyta BX skaitmeninė vertė neturi būti mažesnė nei 75 kg/m2. Dviaukštės transporto priemonės nėra pritaikytos gabenti bagažą ant stogo, todėl dviaukščių transporto priemonių BX yra nulinis. Q ir Ssp vertės nurodytos šioje lentelėje: Transporto priemonės klasė | Vieno keleivio masė Q (kg) | Įprastinis, vienam stovinčiam keleiviui skiriamas plotas Ssp (m2/keleivis) | I ir A klasės | 68 | 0,125 | II klasė | 71 | 0,15 | III ir B klasės | 71 | Nėra" | 19. Nuo 7 skirsnio 4 straipsnio 3 dalies 3 pastraipos 2 punkto iki 7 skirsnio 4 straipsnio 3 dalies 3 pastraipos 2 punkto 3 papunkčio įterpiama: "7.4.3.3.2. Kai transporto priemonėje yra skirtingo tipo vietos keleiviams, stovintiems keleiviams skirtas plotas ir (arba) asmenų su negalia vežimėliams pritaikytas plotas (S1), 7 skirsnio 4 straipsnio 3 dalies 2 pastraipos ir 7 skirsnio 4 straipsnio 3 dalies 3 pastraipos reikalavimai nustatomi atsižvelgiant į kiekvieną tolesnę sąlygą, kai ji taikoma. 7.4.3.3.2.1. Kai užimtos visos galimos sėdimos vietos, užimamas likęs, stovintiems keleiviams skirtas plotas (iki gamintojo nurodytos, stovinčių keleivių skaičiui taikomos ribos, jei ji pasiekiama) ir, jei lieka vietos, asmenų su negalia vežimėliams skirtos vietos. 7.4.3.3.2.2. Kai užimtos visos galimos stovintiems keleiviams skirtos vietos (iki gamintojo nurodytos, stovinčių keleivių skaičiui taikomos ribos), užimamos likusios, sėdintiems keleiviams skirtos vietos ir, jeigu lieka vietos, asmenų su negalia vežimėliams skirtos vietos. 7.4.3.3.2.3. Kai užimtos visos galimos asmenų su negalia vežimėliams skirtos vietos, užimamas likęs, stovintiems keleiviams skirtas plotas (iki gamintojo nurodytos, stovinčių keleivių skaičiui taikomos ribos, jei ji pasiekiama), o po to likusios vietos." 20. 7.4.3.4. skirsnis pakeičiamas taip: "7.4.3.4. Kai transporto priemonė gerai veikia arba yra pakrauta kaip nurodyta 7 skirsnio 4 straipsnio 3 dalies 3 pastraipos 1 punkte, masė, atitinkanti priekinei ašiai arba ašių grupei tenkančią apkrovą, neturi būti mažesnė nei gerai veikiančios transporto priemonės masės procentinis dydis arba techniškai leistinos maksimalios apkrovimo masės "M" procentinis dydis, nurodytas šioje lentelėje: I ir A klasės | II klasė | III ir B klasės | Standusis | Lankstinis | Standusis | Lankstinis | Standusis | Lankstinis | 20 | 20 | 25 | 20 | 25 | 20" | 21. Įterpiama ši 7 skirsnio 4 straipsnio 3 dalies 5 pastraipa: "7.4.3.5. Kai transporto priemonė turi būti patvirtinta esanti daugiau nei vienos klasės, kiekvienai klasei taikomos 7 skirsnio 4 straipsnio 3 dalies 2 pastraipa ir 7 skirsnio 4 straipsnio 3 dalies 3 pastraipa." 22. 7 skirsnio 4 straipsnio 4 dalies pavadinimas pakeičiamas taip: "7.4.4. Reikalavimai namelių tipo autopriekaboms". 23. 7 skirsnio 6 straipsnio1 dalyje antrasis sakinys pakeičiamas taip: "Kalbant apie motorines transporto priemones ir puspriekabes su ašies pakeliamaisiais įrenginiais (žr. 2 skirsnio 14 straipsnį), šis reikalavimas taip pat taikomas esant pakeltai (-oms) įtraukiamai (-oms) ašiai (-ims) arba neapkrautai (-oms) kraunamai (-oms) ašiai (-ims). Pagalbinėms paleidimo priemonėms kaip įtraukiamos ašys, kurios atitinka IV priedo 3 skirsnio 5 straipsnio reikalavimus, šis reikalavimas netaikomas." 24. Skirsniai 7 skirsnio 6 straipsnio 2 dalis, 7 skirsnio 6 straipsnio 3 dalis ir 7 skirsnio 6 straipsnio 4 dalis pakeičiamos taip: "7.6.2. Papildomi reikalavimai N kategorijos transporto priemonėms: Kai transporto priemonė stovi ir jos valdomieji ratai taip nukreipti, kad jei transporto priemonė pajudėtų, jos tolimiausias priekinis taškas apibrėžtų 12,50 m spindulio apskritimą, šalia transporto priemonės esančią vertikalią projekcijos liestinę, kuri išeina iš apskritimo, galima nustatyti pažymėjus liniją ant žemės. Kai transporto priemonė juda į priekį į bet kurią pusę 12,50 m spindulio apskritimu, jokia jos dalis negali išsikišti už vertikalios projekcijos daugiau nei 0,80 m (žr. B brėžinį). Kalbant apie transporto priemones su ašies pakeliamuoju įrenginiu, šis reikalavimas taip pat taikomas esant pakeltai (-oms) ašiai (-ims) (kaip apibrėžta 2 skirsnio 14 straipsnyje). N kategorijos transporto priemonėms su pakeltomis įtraukiamomis ašimis arba neapkrautomis kraunamomis ašimis vietoj 0,80 m taikoma 1,00 m. 7.6.3. Papildomi reikalavimai M2 arba M3 kategorijų transporto priemonėms: Kai transporto priemonė nejuda, šalia transporto priemonės esanti vertikali projekcijos liestinė, kuri išeina iš apskritimo, nustatoma ant žemės pažymint liniją. Kai tikrinama lankstinė transporto priemonė, dvi standžiosios dalys išrikiuojamos palei projekciją. Kai transporto priemonė juda nuo tiesios linijos priėjimo į apskritąjį plotą, nurodytą 7 skirsnio 6 straipsnio 1 dalyje, nei viena jos dalis negali išsikišti už vertikalios projekcijos daugiau nei 0,60 m (žr. C ir D brėžinius). 7.6.4. Gamintojo prašymu atitikimas reikalavimams, nurodytiems nuo 7 skirsnio 6 straipsnio 1 dalies iki 7 skirsnio 6 straipsnio 3 dalies, taip pat gali būti tvirtinamas atliekant atitinkamus ekvivalento skaičiavimus arba geometrinę demonstraciją. Jeigu gamintojo prašymu N kategorijos transporto priemonės be valdomų galinių ašių tvirtinamos remiantis jų geometrinėmis ypatybėmis: laikoma, kad transporto priemonė atitinka pirmiau minėtos 7 skirsnio 6 straipsnio 2 dalies reikalavimus, jeigu jos galinė iškyša neviršija 60 % transporto priemonės važiuoklės bazės." 25. 7 skirsnio 6 straipsnio 3 dalyje brėžinys C pakeičiamas taip: +++++ TIFF +++++ C brėžinys R = 12,5 m r = 5,3 m U = daugiausia 0,6 26. 7 skirsnio 6 straipsnio 3 dalyje pridedamas D brėžinys: +++++ TIFF +++++ C brėžinys R = 12,5 m r = 5,3 m U = daugiausia 0,6 27. Įterpiama 7 skirsnio 6 straipsnio 5 dalis: "7.6.5. Kai transporto priemonė nėra visiškai sukomplektuota, gamintojas turi nurodyti maksimalius leistinius matmenis ir turi būti patikrinta, ar tie transporto priemonės metmenys atitinka reikalavimus, nurodytus nuo 7 skirsnio 6 straipsnio 1 dalies iki 7 skirsnio 6 straipsnio 3 dalies." 28. 7 skirsnio 8 straipsnio 1 dalis ir 7 skirsnio 8 straipsnio 2 dalis pakeičiamos taip: "7.8.1. Didžiausia techniškai leistina masė, tenkanti sujungimui transporto priemonės, kuri pritaikyta traukti priekabą su centrine ašimi ir kurios didžiausia techniškai leistina traukiamoji masė viršija 3,5 tonos, turi prilygti bent 10 % jos didžiausios techniškai leistinos traukiamosios masės arba 1000 kg, taikoma mažesnė masė. 7.8.2. Didžiausia techniškai leistina masė, tenkanti sujungimui transporto priemonės, kuri pritaikyta traukti priekabą su centrine ašimi ir kurios didžiausia techniškai leistina traukiamoji masė neviršija 3,5 tonos, turi prilygti bent 4 % jos didžiausios techniškai leistinos traukiamosios masės arba 25 kg, taikoma didesnė masė." 29. 7 skirsnio 10 straipsnis pakeičiamas taip: "7.10. Variklio galingumo ir didžiausios masės santykis Transporto priemonių variklio galingumas turi būti mažiausiai 5 kW/t didžiausios techniškai leistinos kombinacijos krūvio masės. Nevikšrinio traktoriaus variklio galingumas turi būti mažiausiai 2,2 kW/t. Variklio galingumas matuojamas Tarybos Direktyvos 80/1269/EEB nuostatose nustatyta tvarka [3].". B. II priedas iš dalies keičiamas taip: 1. 0.2 skirsnis pakeičiamas taip: "0.2. Tipas" 2. 13 skirsnis iš dalies pakeičiamas taip: +++++ TIFF +++++ C. III priedas iš dalies keičiamas taip: Priede įterpiama 1 skirsnio 24 straipsnio 3 dalis: "1.24.3. Asmenims su negalia skirtų vietų skaičius M2 ir M3 transporto priemonėse (2):" D. IV priedas iš dalies keičiamas taip: 1. Panaikinama 1 skirsnio 3 straipsnio 3 dalis. 2. 2 skirsnio 2 straipsnio 1 dalis pakeičiama taip: a) c punktas pakeičiamas taip: "c) transporto priemonės, kurių didžiausia masė neviršija 3,5 t ir kurios skirtos tik traukti priekabas su inertiškomis (perviršis) stabdžių sistemomis: transporto priemonės registracijos (eksploatacijos) didžiausia leistina krūvio masė arba, jeigu tai visureigė transporto priemonė (žr. I priedo 7 skirsnio 5 straipsnį), 1,5 karto didesnė nei ši masė neviršijant 3,5 t;" b) e punktas pakeičiamas taip: "e) transporto priemonės, skirtos traukti priekabas, ne puspriekabes, su tolydžia stabdžių sistema: 1,5 karto didesnė nei transporto priemonės registracijos (eksploatacijos) didžiausia leistina krūvio masė." 3. Panaikinama 2 skirsnio 2 straipsnio 1 dalies pirmosios pastraipos paskutinė eilutė: "jeigu įvykdomos visos atitinkamos Direktyvos 96/53/EB techninės nuostatos". 4. 3 skirsnio 2 straipsnyje antrasis sakinys pakeičiamas taip: "Todėl įtraukiamoji arba kraunamoji ašis turi nusileisti iki žemės arba turi būti pakrauta automatiškai, jeigu artimiausia (-ios) grupės ašis (-ys) arba motorinės transporto priemonės priekinė ašis yra apkrauta (-os) registracijos (eksploatacijos) didžiausia (-iomis) leistina (-omis) mase (-ėmis)." 5. Panaikinamas 3 skirsnio 3 straipsnis. 6. 3 skirsnio 5 straipsnio 1 dalies ketvirta įtrauka pakeičiama taip: "— kai motorinė transporto priemonė pajuda ir dar nepasiekia 30 km/h, ašis turi vėl automatiškai nusileisti iki žemės arba būti iš naujo apkrauta." [3] OL L 375, 1980 12 31, p. 46 --------------------------------------------------